人间多少江湖气,此题只应请太白。
1.平明拂剑朝天去,薄暮垂鞭醉酒归。——《赠郭将军》
2.谓言挂席度沧海,却来应是无长风。——《东鲁见狄博通》
3.昔日绣衣何足荣,今宵贳酒与君倾。暂就东山赊月色,酣歌一夜送泉明。——《送韩侍御之广德》
4.南湖秋水夜无烟,耐可乘流直上天。且就洞庭赊月色,将船买酒白云边。——《陪族叔刑部侍郎晔及中书贾舍人至游洞庭五首》
5.长剑一杯酒,男儿方寸心。洛阳因剧孟,托宿话胸襟。但仰山岳秀,不知江海深——《赠崔侍郎》
6.高谈百战术,郁作万夫雄。起舞莲花剑,行歌明月弓。《送梁公昌从信安北征》
7.盛气光引炉烟,素草寒生玉佩。应是天仙狂醉,乱把白云揉碎。——《清平乐》
8.安得倚天剑,跨海斩长鲸。——《杂歌谣辞》
9.骏马似风飙,鸣鞭出渭桥。弯弓辞汉月,插羽破天骄。——《塞下曲》
10.君不见淮南少年游侠客,白日球猎夜拥掷。呼卢百万终不惜,报雠千里如咫尺。——《少年行》
11.长剑既照曜,高冠何赩赫。各有千金裘,俱为五侯客。——《君马黄》
12.笛奏梅花曲,刀开明月环。——《从军行》
13.龙马花雪毛,金鞍五陵豪。秋霜切玉剑,落日明珠袍。
斗鸡事万乘,轩盖一何高。弓摧南山虎,手接太行猱。——《白马篇》
14.五陵年少金市东,银鞍白马度春风。落花踏尽游何处?笑入胡姬酒肆中。——《少年行》
15.赵客缦胡缨,吴钩霜雪明。银鞍照白马,飒沓如流星。
十步杀一人,千里不留行。事了拂衣去,深藏身与名。
闲过信陵饮,脱剑膝前横。将炙啖朱亥,持觞劝侯嬴。三杯吐然诺,五岳倒为轻。——《侠客行》
16.燕南壮士吴门豪,筑中置铅鱼隐刀。感君恩重许君命,泰山一掷轻鸿毛。——《结袜子》
17.手中电曳倚天剑,直斩长鲸海水开。我见楼船壮心目,颇似龙骧下三蜀。——《司马将军歌》
18.清风朗月不用一钱买,玉山自倒非人推。舒州杓,力士铛,李白与尔同死生。襄王云雨今安在,江水东流猿夜声。——《襄阳歌》
19.不然鸣笳按鼓戏沧流,呼取江南女儿歌棹讴。我且为君槌碎黄鹤楼,君亦为吾倒却鹦鹉洲。赤壁争雄如梦里,且须歌舞宽离忧。——《江夏送韦夏冰》
20.楚水清若空,遥将碧海通。人分千里外,兴在一杯中。——《江夏别宋之悌》
21.剑决浮云气,弓